孙绍统，号华屏，陕西西安府华州军籍，明朝政治人物，同进士出身。
生平.万历三十一年（1603年）癸卯举乡试，四十一年（1613年）癸丑科成进士，初知威县，丁艰，服阕，补河南淅川县，调繁杞县，行取，考授户科给事中。歴吏科右给事、工科右给事中、吏科左给事中、礼科都给事，题升太常寺少卿。正色立朝，不避奸佞，不树党私，举朝惮之。后擢山东济宁道右参政，料理兵河，驱逐亡叛，郡邑悉安。寻迁山东观察使，及告病归里，居乡数载，事继母至孝，内外无间言，士林重之。至病卒，盖棺之后，人犹有余慕。